《暗香》
清代·胡薇元

柔丝钓艇，占翠藤洞壑，绿蓑烟雨。蓼叶重厓，騃女痴儿闲自语。

坐看波腾浪涌，溯流柁滩声如虎。危累卵一发千钧，性命系炊许。

编户。尔与汝。正米豆熟时，挈鱼归去。伯歌季舞。黄犊徐徐下平楚。

惆怅天涯旅客，乡梦醒数声归橹。行更住。问此夕断魂何处。

作者简介：胡薇元，字孝博，大兴籍浙江山阴人。举人，四川知县。有《天云楼诗》。